House, M.D.
House, M. D. ("House, medicinae doctor") est series televisifica medica Americana anno 2004 creata. Octo annos apud canalem Fox(en) emissa est. Persona prima est Gregorius House (Anglice Gregory House) medicus, nephrologiae et pestilentiarum peritus, ab Hugone Laurie personatus. Misanthropus et claudus, medicamentis ad dolorem arcendum deditus est. Amicus solus eius est Iacobus Wilson (James Wilson, Roberto Leonard actore) oncologus. Nihilominus, peritissimus est aegrorum sanandorum, ita ut homines gravissimis morbis affecti ad eum veniunt auxilium petitum. House tribus aliis medicis praeest, qui eum in aegris medendis adiuvant: Aloisia Cameron (Allison Cameron, Genovefa Morrison actrice) immunologa, Ericus Foreman (Eric Taylor Foreman, Homero Epp actore), et Robertus Chase (Robert Chase, Iessis Spencer actore).